Ramaria subbotrytis

Ramaria subbotrytis Gomphaceae familiako onddo espezie bat da. Ez da erabiltzen sukaldean, haragi hauskorra du eta zapore mingotsa.

Sinonimoak: Clavaria subbotrytis, Ramaria elegans.

 Deskribapena 
Karpoforoa: 9 cm-ko altuera eta 6 cm-ko zabalera arteko koraloide-formakoa, enbor mamitsu eta oso adarkatua duena, eta beheko adar faszikulatuekin, leunak, arrosa zurbil kolorekoak eta goiko adarrak, askoz kolore biziagoarekin, arrosa saturatutik karmin arrosa kolorera eta askotan arrosa-izokin kolorekoa, heltzen direnean arrosa-okre antzeko kolorea hartzen dute; bizpahiru puntatan amaitzen diren muturrak dituzte, zorrotzak edo horzdunak, adarren kolore berekoak. U eta V angeluak.

Enborra: Zilindrikoa, oinarri zuriarekin eta goialdean arrosa-laranja kolorekoa edo hori-laranja kolorekoa.

Haragia: Samurra, mehea, hauskorra goiko adarretan, zuria enborrean eta izokin kolorekoa adarretan, definitu ezin den usainarekin eta zaporea apur bat mingotsa adarretan.

Etimologia: Ramaria terminoa, latinetik dator “ramus” hitzetik, adar, esan nahi du. Subbotrytis epitetoa botrytis delakoaren antzekoa delako.

 Jangarritasuna 
Interes gastronomikorik gabea. 

 Nahasketa arriskua 
Ramaria botrytis delakoa handiagoa da, talde handietan agertzen da, mikroskopikoki ere ezberdina da. Ramaria formosa espezieak ez ditu hain kolore biziak, heldu ondoren Ramaria sunbbotrytis-en antzekoa.

 Sasoia eta lekua 
Udazkenean eta udaberrian. Bere izokin kolorea belar berdeetan edo goroldiotan nabarmen ikusten da. Ez maiz ez ugari. Bakartua hazten da.

 Banaketa eremua 
Kanada, Ameriketako Estatu Batuak, Mexiko, Europa, Himalaiako eremua.

 Erreferentziak 

 Kanpo estekak 

Kategoria:Ramaria
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Mexikoko onddoak
Kategoria:Europako onddoak
Kategoria:Himalaiako eremuaren onddoak